钦定古今图书集成/明伦汇编/宫闱典/第010卷 > 《谢除龙图阁学士知颍州表》前人
## 钦定古今图书集成/明伦汇编/宫闱典/第010卷 > 《谢除龙图阁学士知颍州表》前人

臣轼言：“伏蒙圣恩，以臣累章乞郡，除臣龙图阁学士
知颍州者。引嫌求避，顾旧典之甚明；易职宠行，荷新
恩之至厚。疏愚自省，惭悚交并。”〈中谢〉“伏念臣学陋无
闻，性迂难合。受四朝之知遇，窃五郡之蕃宣。吴会二
年，但坐糜于廪禄；禁林数月，曾未补于丝毫。敢冀殊
私，复还旧物。恭惟太皇太后陛下，仁涵动植，明烛幽
微。知臣独受于圣知，欲使曲全于晚节。怜其无用，许
以少安。凡力请八章而后从，使不为一乞而遽去，在
臣进退，可谓光荣。”虽老病怀归，已功名之无望；而“衷
诚思报，尚生死之不移。”